— Гэты праект — чарговы дадатак да святкавання Дня Незалежнасці Рэспублікі Беларусь. Гэта не проста крэатыўны, творчы праект, гэта міжнародны праект. Упэўнены, што наша эканамічная і палітычная будучыня будзе паспяховай толькі ў тым выпадку, калі мы будзем адносіцца з павагай да гісторыі і традыцый нашага народа, тады і будуць выпрацоўвацца новыя праекты і ў эканоміцы, і ў творчасці, і ў палітыцы. Цікавае і яркае зерне, якое зараджаецца нефармальна, абавязкова прарастае. Нядаўна мы адкрывалі маладзёжны праект “100 ідэй для Беларусі”, у рамках якога была ініцыіравана арганізацыя перасовачнага музея-буса. Гэты праект быў рэалізаваны сумесна з Беларускім дзяржаўным музеем гісторыі Вялікай Айчыннай вайны і стаў зернем нашага сённяшняга праекта, — адзначыў намеснік кіраўніка Адміністрацыі Прэзідэнта Рэспублікі Беларусь Ігар Іванавіч Бузоўскі.